Toshkentda avtobuslar uchun mo‘ljallangan oylik yo‘l chiptalari elektron karta ko‘rinishida sotila boshlandi

Toshkent shahrida 23-iyundan boshlab elektron karta ko‘rinishidagi oylik yo‘l chiptalari sotilishi boshlandi.
“Toshshahartransxizmat” kompaniyasidan ma’lum qilishlaricha, bu chiptalardan faqat avtobusdagi qatnovlarda foydalanish mumkin.

Ushbu yo‘l kartalaridan 1-iyuldan boshlab foydalanish mumkin. Kartalar oylik yo‘l chiptalari va jetonlar sotish shoxobchalarida sotilmoqda.
Karta orqali yo‘l haqi uchun to‘lash uchun kartani avtobusdagi maxsus terminalga tekkizish kerak. Terminal bergan nazorat chiptasini esa qatnov oxirigacha saqlab qo‘yish kerak.